CELEX: 62013TB0057
Language: hu
Date: 2014-03-19 00:00:00
Title: T-57/13. sz. ügy: A Törvényszék 2014. március 19-i végzése – Club Hotel Loutraki és társai kontra Bizottság ( „Megsemmisítés iránti kereset — Állami támogatások — Video-lottójáték automaták üzemeltetése — A Görög Köztársaság által nyújtott kizárólagos engedély — Állami támogatás hiányát megállapító határozat — A panaszosokhoz intézett levél — Keresettel meg nem támadható aktus — Elfogadhatatlanság” )

26.5.2014   
            
            
               HU
            
            
               Az Európai Unió Hivatalos Lapja
            
            
               C 159/26
            
         A Törvényszék 2014. március 19-i végzése – Club Hotel Loutraki és társai kontra Bizottság
   (T-57/13. sz. ügy) (1)
   
   ((„Megsemmisítés iránti kereset - Állami támogatások - Video-lottójáték automaták üzemeltetése - A Görög Köztársaság által nyújtott kizárólagos engedély - Állami támogatás hiányát megállapító határozat - A panaszosokhoz intézett levél - Keresettel meg nem támadható aktus - Elfogadhatatlanság”))
   2014/C 159/36
   Az eljárás nyelve: angol
   
      Felek
   
   
      Felperesek: a Club Hotel Loutraki AE (Loutraki, Görögország); a Vivere Entertainment AE (Athén, Görögország); a Theros International Gaming, Inc. (Patras, Görögország); az Elliniko Casino Kerkyras (Athén); a Casino Rodos (Rodosz, Görögország); és a Porto Carras AE (Alimos, Görögország) (képviselő: S. Pappas ügyvéd)
   
      Alperes: az Európai Bizottság (képviselők: M. Afonso és P.-J. Loewenthal meghatalmazottak)
   
      Az alperest támogató beavatkozók: a Görög Köztársaság (képviselő: E.-M. Mamouna, meghatalmozott); és az Organismos Prognostikon Agonon Podosfairou AE (OPAP) (Athén) (képviselők kezdetben: K. Fountoukakos-Kyriakakos solicitor, L. Van den Hende és M. Sánchez Rydelski ügyvéd, később M. Petite és A. Tomtsis ügyvédek)
   
      Az ügy tárgya
   
   A Bizottság 2012. november 29-i levelében szereplő, a felperesek által benyújtott azon panasszal kapcsolatos határozat megsemmisítése, mely szerint a görög hatóságok állítólag állami támogatást nyújtottak az OPAP javára.
   
      A végzés rendelkező része
   
   
               1)
            
            
               A Törvényszék a keresetet mint elfogadhatatlant elutasítja.
            
         
               2)
            
            
               A Törvényszék a Club Hotel Loutraki AE-t, a Vivere Entertainment AE-t, a Theros International Gaming, Inc.-et, az Elliniko Casino Kerkyras-t, a Casino Rodots és a Porto Carras AE-t kötelezi saját költségeik és az Európai Bizottság, valamint az Organismos Prognostikon Agonon Podosfairou AE (OPAP) részéről felmerült költségek viselésére.
            
         
               3)
            
            
               A Görög Köztársaság maga viseli saját költségeit.
            
         
      (1)  HL C 114., 2013.4.20.